stanford-oval/wikipedia huggingface dataset:
Norfolkinsaaren lippu

Norfolkinsaaren lippu.
Norfolkinsaaren lippu on Norfolkinsaaren kansallistunnus. Norfolkinsaaren neuvosto hyväksyi sen 6. kesäkuuta 1979. Lipussa on kahden vihreän raidan välissä valkoinen keskiraita, jonka sisällä on  norfolkinaraukaria (Araucaria heterophylla).
Nokikardinaali

| Nokikardinaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Viherkardinaalit Saltator
Laji::  fuliginosus
Kaksiosainen nimi
 Saltator fuliginosus  Daudin, 1800 
Katso myös
   Nokikardinaali Wikispeciesissä   Nokikardinaali Commonsissa 
Infobox OKNimi-testi OKIUCN-testi OK: 
Nokikardinaali (Saltator fuliginosus) on tangaroiden heimoon kuuluva varpuslintu.
Levinneisyys

Nokiakrdinaalia tavataan Argentiinassa, Brasiliassaj Paraguayssa. Sen on kuvattu olevan harvinainen. Lajin levinneisyysalue on kuitenkin laaja eikä sen uskota olevan vaarassa, joten se on luokiteltu elinvoimaiseksi.
Nils Malmros

Nils Sigurd Malmros (s. 5. lokakuuta 1944 Århus) on tanskalainen elokuvaohjaaja, koulutukseltaan kirurgi. Hänet tunnetaan erityisesti nuorten aikuistumiskuvauksistaan, joissa hän on hyödyntänyt omia nuoruuskokemuksiaan Århusissa. Hänen tunnetuimmat elokuvansa ovat trilogia 1950-luvun koululaisista: Lars-Ole 5C (1973), Pojat on poikia (Drenge, 1977) ja Tiedon puu (Kundskabens træ, 1981). Tiedon puu on yksi kymmenestä Tanskan kulttuurikaanoniin valitusta elokuvasta. Malmros on voittanut kolme tanskalaisen elokuvan Robert-palkintoa ja neljä Bodil-palkintoa.
Uran alku

Malmros syntyi Århusin yliopiston neurokirurgian professorin Richard Malmrosin poikana. Hän halusi huonekalusuunnittelijaksi, muttei päässyt arkkitehtuurikouluun ja ryhtyi opiskelemaan isänsä alaa, lääketiedettä, vuonna 1965. Hän valmistui vasta 1988, yli 20 vuoden ja viiden pitkän elokuvan jälkeen. Elokuvanteosta hän kiinnostui nähtyään opiskeluaikana François Truffaut’n elokuvan Jules ja Jim ja luettuaan siitä kirjailija Klaus Rifbjergin tekemän analyysin.
Vähälle huomiolle jääneen esikoiselokuvansa En mærkelig kærlighed Malmros teki omilla ja ystäviensä rahoilla. Seuraavaa elokuvaa Lars Ole 5C varten Malmros haki tukea käsikirjoitus- ja tuotantovaiheessa, mutta Tanskan elokuvainstituutti piti tarinaa lastenelokuvana eikä myöntänyt tukea. Elokuva kuitenkin menestyi sekä arvosteluissa että kaupallisesti ja palkittiin Bodil-palkinnolla vuoden parhaana tanskalaiselokuvana. Malmros pääsi näin tekemään kolmatta elokuvaansa ja toista koulunuorten kehitystarinaansa, lukiolaisista kertovaa Pojat on poikia.
1980- ja 1990-luvut

Suurimman arvostuksen Malmrosin elokuvista sai murrosikäisten kuvaus Tiedon puu (1981), muun muassa jälleen Bodil-palkinnon parhaana elokuvana. Kolmannen parhaan elokuvan palkintonsa Malmros sai vuoden 1983 elokuvallaan Rupikonna (Skønheden og udyret, Suomessa myös nimellä Kaunotar ja hirviö). Se kertoo tyttären ja ylisuojelevan isän suhteesta. Vuoden 1989 elokuva Århus by Night oli Malmrosin kunnianosoitus Truffaut’n Amerikkalaiselle yölle. Tämä ”metaelokuva” käsittelee elokuvaa tekevää tuotantoryhmää ja perustuu elokuvan Pojat on poikia kuvauskokemuksiin kymmentä vuotta aiemmin Århusissa. Vuoden 1992 Ahdistava rakkaus (Kærlighedens smerte) kertoo opiskelijapojan sydänsuruista ja masennuksesta. Vuonna 1997 Malmros filmatisoi Jørgen-Frantz Jacobsenin Färsaarille sijoittuvan romaanin Barbara (1939).
2000- ja 2010-luvut

Vuonna 2002 Malmros palasi henkilökohtaisiin aiheisiin tekemällä mustavalkoisen, dokumentaaristyylisen elokuvan Totuuden jäljillä isänsä kokemuksista. Siinä ikääntynyt kirurgi saa haasteen oikeuteen nuorena tekemästään hoitovirheestä, kun potilas kuolee 42 vuoden päästä leikkauksesta. Vuonna 2009 Malmros ohjasi Tiedon puun eräänlaisen jatko-osan Kærestesorger, jossa hän kuvasi lukioikäisiä näyttelijöitään kahden vuoden aikana. Vuoden 2013 elokuva Sorg og glæde on draama psyykkisesti sairaan vaimonsa ja pienen tyttärensä menettävästä elokuvaohjaajasta. Tätäkin aihetta Malmros on sanonut omiin kokemuksiinsa pohjautuvaksi.
Kirjallisuutta

Möller, Olaf: ”Anaalivaiheesta aikuisuuden tragediaan”, Nils Malmrosin haastattelu. Filmihullu 4/2015.
Nykänen, Joonas: ”Nils Malmrosin elokuvista”. Filmihullu 4/2015.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nils Malmros
Käännös suomeksi
Nokia 6670

| Nokia 6670 |
| --- | --- |

Julkaistu:  2004
Käyttöverkot:  GSM 850/900/1800/1900
Mitat:  108.6 × 53 × 20.9
Paino:  120
Näytön kuvatarkkuus:  128 × 160
Värien lukumäärä:  65 000
Muisti:  sisäinen 8 Mt, RS-DV-MMC -muistikorttipaikka (mukana 64 Mt muistikortti)
Kamera:  1 MP (1152 × 864) videokuvauksella
Radio:  ei
Musiikkisoitin:  kyllä
Valmiusaika:  maks. 240 h
Puheaika:  maks. 4 h
Käyttöjärjestelmä:  Symbian OS v7.0s, Series 60
Tiedonsiirto:  GPRS
Liitännät:  Bluetooth 1.1, USB
Infobox OKNimi-testi OK: 
Nokia 6670 on Nokian vuonna 2004 julkaistu matkapuhelin.
Ominaisuudet

ennakoiva tekstinsyöttö
äänikomennot
äänimuistiinpanot
värit: tummansininen, alumiininharmaa
Aiheesta muualla

Nokia 6670 - Tuki
Käyttöohjeet (Arkistoitu – Internet Archive)
Nokilaulumesikko

| Nokilaulumesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Mesikot Meliphaga
Laji::  notata
Kaksiosainen nimi
 Meliphaga notata  (Gould, 1867) 
Katso myös
   Nokilaulumesikko Wikispeciesissä   Nokilaulumesikko Commonsissa 
Infobox OKNimi-testi OKIUCN-testi OK: 
Nokilaulumesikko (Meliphaga notata) on mesikoiden heimoon kuuluva varpuslintu.
Levinneisyys

Nokilaulumesikkoa tavataan Australiassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
NBA-kausi 2006–2007

NBA-kausi 2006–2007 oli NBA-liigan 61. kausi. Runkosarja alkoi 31. lokakuuta 2006 ja päättyi 18. huhtikuuta 2007, jonka jälkeen käynnistyivät aina 14. kesäkuuta 2007 asti kestäneet pudotuspelit. Mestaruuden voitti San Antonio Spurs, joka kaatoi finaaleissa Cleveland Cavaliersin suoraan neljässä ottelussa.
Tapahtumia

Uusi virallinen pelipallo julkaistiin 28. kesäkuuta 2006 pidetyssä varaustilaisuudessa. Pelaajilta ja valmentajilta saatujen valitusten takia liiga kuitenkin palasi käyttämään entistä palloa vuoden 2007 ensimmäisestä päivästä lähtien.
Tähdistöottelu pelattiin 18. helmikuuta 2007 Las Vegasissa. Lännen joukkue voitti ottelun 153–132 ja sen parhaana pelaajana palkittiin Kobe Bryant.
Lähes 11 Philadelphia 76ersissä vietetyn kauden jälkeen Allen Iverson kaupattiin Denver Nuggetsiin.
Kobe Bryant teki neljässä peräkkäisessä ottelussa yli 50 pistettä. Kyseinen putki on kaikkien aikojen listalla neljäntenä Wilt Chamberlainin putkien jälkeen.
Jason Kiddistä ja Vince Carterista tuli kautta aikojen kymmenes samassa joukkueessa pelaava kaksikko, joka tekee samassa ottelussa tripla-tuplan. Edellisestä kerrasta oli kulunut jo lähes 20 vuotta, kun Michael Jordan ja Scottie Pippen ylsivät samaan saavutukseen.
Toronto Raptors voitti historiansa ensimmäisen divisioonamestaruuden. Kyseessä oli myös ensimmäinen kerta, kun kanadalainen NBA-joukkue voittaa divisioonansa.
Golden State Warriorsista tuli historian ensimmäinen joukkue, joka pudotuspeleissä sijoituttuaan kahdeksanneksi voittaa ensimmäisellä kierroksella konferenssin kärkijoukkueen paras seitsemästä -tyyppisten pudotuspelien aikana.
Dirk Nowitzki voitti runkosarjan ja Tony Parker finaalien parhaan pelaajan MVP-palkinnon. Molemmissa tapauksissa oli kyseessä ensimmäinen kerta, kun eurooppalainen pelaaja voittaa palkinnon.
Runkosarja

V=voitot, H=häviöt, V%=voittoprosentti, *=divisioonansa voittaja
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | Kobe Bryant | Los Angeles Lakers | 31.6 |
| Levypalloja per ottelu | Kevin Garnett | Minnesota Timberwolves | 12.8 |
| Syöttöjä per ottelu | Steve Nash | Phoenix Suns | 11.6 |
| Riistoja per ottelu | Baron Davis | Golden State Warriors | 2.1 |
| Torjuntoja per ottelu | Marcus Camby | Denver Nuggets | 3.3 |
| Pelitilanneheittojen tarkkuus | Mikki Moore | New Jersey Nets | 60.6% |
| Vapaaheittojen tarkkuus | Kyle Korver | Philadelphia 76ers | 91.4% |
| Kolmen pisteen heittojen tarkkuus | Jason Kapono | Toronto Raptors | 51.4% |
Palkitut pelaajat

Arvokkain pelaaja (MVP): Dirk Nowitzki, Dallas Mavericks
Vuoden tulokas: Brandon Roy, Portland Trail Blazers
Vuoden puolustuspelaaja: Marcus Camby, Denver Nuggets
Paras kuudes pelaaja: Leandro Barbosa, Phoenix Suns
Kehittynein pelaaja: Monta Ellis, Golden State Warriors
Vuoden valmentaja: Sam Mitchell, Toronto Raptors
Finaalien MVP: Tony Parker, San Antonio Spurs
Aiheesta muualla

Kuvia tai muita tiedostoja aiheesta NBA-kausi 2006–2007 Wikimedia Commonsissa
NBA:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  | 1946–47 | 1947–48 | 1948–49 | 1949–50 |
| 1950-luku | 1950–51 | 1951–52 | 1952–53 | 1953–54 | 1954–55 | 1955–56 | 1956–57 | 1957–58 | 1958–59 | 1959–60 |
| 1960-luku | 1960–61 | 1961–62 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2010-luku | 2020–21 | 2021–22 | 2022–23 | 2023–24 |  |  |  |  |  |  |
Norfolkinsaarenkottarainen

| Norfolkinsaarenkottarainen |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Kiiltokottaraiset Aplonis
Laji::  fusca
Kaksiosainen nimi
 Aplonis fusca  (Gould, 1836) 
Katso myös
   Norfolkinsaarenkottarainen Wikispeciesissä   Norfolkinsaarenkottarainen Commonsissa 
Infobox OKNimi-testi OKIUCN-testi OK: 
Norfolkinsaarenkottarainen (Aplonis fusca) on sukupuuttoon kuollut, kottaraisten heimoon kuulunut varpuslintu.
Norfolkinsaarenkottaraista esiintyi Norfolkinsaarella ja Lord Howella. Norfolkinsaarella viimeinen havainto lajista tehtiin vuonna 1923, eikä sitä enää löydetty, kun saarella vierailtiin vuonna 1968.
Nummila

Nummila on suomalainen sukunimi. Sen kantajia asuu erityisesti Varsinais-Suomessa ja Lohjan seudulla. Se muistuttaa suuresti sitä paljon yleisempää sukunimeä Nummela, jonka senkin kantajia asuu paljon Varsinais-Suomessa. Vastaavaa e:n ja i:n vaihtelua esiintyy myös sukunimien Mäkelä ja Mäkilä tapauksessa.
Tunnettuja nimenkantajia ovat muun muassa seuraavat henkilöt:
Ann-Marie Nummila (s. 1991), karateka
Reima Nummila (1942–2015), jalkapalloilija
Risto Nummila (1927–2005), insinööri ja yritysjohtaja, energianeuvos.
NBA-kausi 2007–2008

NBA-kausi 2007–2008 oli NBA-liigan 62. kausi. Runkosarja alkoi 30. lokakuuta 2007 ja päättyi 16. huhtikuuta 2008, jonka jälkeen käynnistyivät pudotuspelit. Finaalisarja ratkesi 17. kesäkuuta Boston Celticsille otteluvoitoin 4–2.
Runkosarjassa oli huomionarvoista erityisesti läntisen konferenssin kova taso. Yhdeksänneksi jäänyt Golden State Warriors päätti kautensa kautta aikojen korkeimpaan voittoprosenttiin, millä on jääty nykymuotoisten pudotuspelien ulkopuolelle.
Tapahtumia

NBA:n tähdistöottelu pelattiin New Orleansissa. Idän joukkue voitti ottelun 134–128 ja parhaaksi pelaajaksi valittiin Cleveland Cavaliersin LeBron James.
12 Minnesotassa pelatun kauden jälkeen Kevin Garnett vaihdettiin Bostoniin NBA:n historian suurimmassa yhden pelaajan kaupassa. Boston hankki myös Ray Allenin Seattlesta ja nousi näin hetkessä yhdeksi mestarisuosikeista.
Vuoden 2007 ykkösvaraus Greg Oden loukkaantui juuri kauden alla ja hän joutui jättämään koko kauden väliin.
23. joulukuuta 2007 Kobe Bryantista tuli NBA:n nuorin 20000 pistettä tehnyt pelaaja (29 vuotta ja 122 päivää). Entinen ennätys (29 vuotta ja 134 päivää) oli Wilt Chamberlainin nimissä.
Helmikuussa 2008 tehtiin useita kovan luokan pelaajavaihtoja:
Pau Gasol vaihdettiin Memphis Grizzliesistä Los Angeles Lakersiin.
Shaquille O'Neal siirtyi Miami Heatista Phoenix Sunsiin vaihdossa Shawn Marioniin ja Marcus Banksiin.
Mike Bibby vaihdettiin Sacramento Kingsistä Atlanta Hawksiin.
Jason Kidd siirrettiin New Jersey Netsistä Dallas Mavericksiin.
Kurt Thomas vaihdettiin Seattle SuperSonicsista San Antonio Spursiin vaihdossa Brent Barryyn. Barry kuitenkin palasi myöhemmin Spursiin.
Cleveland Cavaliers, Chicago Bulls ja Seattle suorittivat kolmen joukkueen pelaajakaupan, jossa Ben Wallace, Joe Smith, Wally Szczerbiak ja Delonte West siirtyivät Clevelandiin, Drew Gooden, Cedric Simmons, Larry Hughes ja Shannon Brown Chicagoon sekä Ira Newble, Donyell Marshall ja Adrian Griffin Seattleen.
Bonzi Wells ja Mike James siirtyivät Houston Rocketsista New Orleans Hornetsiin vaihdossa Bobby Jacksoniin.
28. helmikuuta 2008 LeBron Jamesista tuli NBA:n nuorin 10000 pistettä tehnyt pelaaja (23 vuotta, 59 päivää). Entinen ennätys (24 vuotta, 193 päivää) oli Kobe Bryantin nimissä.
29. tammikuuta 2008 – 18. maaliskuuta 2008 Houston Rockets voitti 22 peräkkäistä ottelua. Kyseinen voittoputki oli NBA:n historian toiseksi pisin.
Boston Celtics rikkoi ennätyksen suurimmasta parannuksesta edelliskauteen nähden. Boston voitti kaudella 2006–2007 24 ottelua ja tällä kaudella 66 parantaen voittomääräänsä peräti 42 ottelun verran. Entinen ennätys, 36, oli San Antonio Spursin hallussa kaudelta 1997–1998.
Atlanta Hawks selviytyi pudotuspeleihin ensimmäistä kertaa sitten kauden 1998–1999.
Miami Heatin päävalmentaja Pat Riley ilmoitti 28. huhtikuuta eroavansa tehtävästään.
Dallas Mavericks erotti päävalmentajansa Avery Johnsonin joukkueen hävittyä pudotuspeleissä ensimmäisellä kierroksella. Indiana Pacersin entinen valmentaja Rick Carlisle palkattiin Johnsonin seuraajaksi.
Phoenix Sunsin valmentaja Mike D'Antoni solmi neljän vuoden sopimuksen New York Knicksin kanssa. Phoenix palkkasi hänen korvaajakseen Terry Porterin.
Ensimmäistä kertaa sitten vuoden 2000 molempien konferenssien runkosarjan voittajat selviytyivät finaaliin.  Boston Celtics kohtasi Los Angeles Lakersin jo 11. kertaa.
Flip Saunders erotettiin Detroit Pistonsin valmentajan tehtävistä neljä päivää joukkueen hävittyä konferenssin finaalissa Boston Celticsille.
Boston Celtics voitti 17. mestaruutensa (NBA:n eniten) kukistettuaan arkkivihollisensa Los Angeles Lakersin lukemin 4–2.
Runkosarja

V=voitot, H=häviöt, V%=voittoprosentti, *=divisioonansa voittaja
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | LeBron James | Cleveland Cavaliers | 30.0 |
| Levypalloja per ottelu | Dwight Howard | Orlando Magic | 14.2 |
| Syöttöjä per ottelu | Chris Paul | New Orleans Hornets | 11.6 |
| Riistoja per ottelu | Chris Paul | New Orleans Hornets | 2.7 |
| Torjuntoja per ottelu | Marcus Camby | Denver Nuggets | 3.6 |
| Pelitilanneheittojen tarkkuus | Andris Biedriņš | Golden State Warriors | 62.6% |
| Vapaaheittojen tarkkuus | Predrag Stojaković | New Orleans Hornets | 92.9% |
| Kolmen pisteen heittojen tarkkuus | Jason Kapono | Toronto Raptors | 48.3% |
Palkitut pelaajat

Arvokkain pelaaja (MVP): Kobe Bryant, Los Angeles Lakers
Vuoden tulokas: Kevin Durant, Seattle SuperSonics
Vuoden puolustuspelaaja: Kevin Garnett, Boston Celtics
Paras kuudes pelaaja: Manu Ginóbili, San Antonio Spurs
Kehittynein pelaaja: Hidayet Türkoğlu, Orlando Magic
Vuoden valmentaja: Byron Scott, New Orleans Hornets
Finaalien MVP: Paul Pierce, Boston Celtics
Aiheesta muualla

Kuvia tai muita tiedostoja aiheesta NBA-kausi 2007–2008 Wikimedia Commonsissa
NBA:n kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  | 1946–47 | 1947–48 | 1948–49 | 1949–50 |
| 1950-luku | 1950–51 | 1951–52 | 1952–53 | 1953–54 | 1954–55 | 1955–56 | 1956–57 | 1957–58 | 1958–59 | 1959–60 |
| 1960-luku | 1960–61 | 1961–62 | 1962–63 | 1963–64 | 1964–65 | 1965–66 | 1966–67 | 1967–68 | 1968–69 | 1969–70 |
| 1970-luku | 1970–71 | 1971–72 | 1972–73 | 1973–74 | 1974–75 | 1975–76 | 1976–77 | 1977–78 | 1978–79 | 1979–80 |
| 1980-luku | 1980–81 | 1981–82 | 1982–83 | 1983–84 | 1984–85 | 1985–86 | 1986–87 | 1987–88 | 1988–89 | 1989–90 |
| 1990-luku | 1990–91 | 1991–92 | 1992–93 | 1993–94 | 1994–95 | 1995–96 | 1996–97 | 1997–98 | 1998–99 | 1999–00 |
| 2000-luku | 2000–01 | 2001–02 | 2002–03 | 2003–04 | 2004–05 | 2005–06 | 2006–07 | 2007–08 | 2008–09 | 2009–10 |
| 2010-luku | 2010–11 | 2011–12 | 2012–13 | 2013–14 | 2014–15 | 2015–16 | 2016–17 | 2017–18 | 2018–19 | 2019–20 |
| 2010-luku | 2020–21 | 2021–22 | 2022–23 | 2023–24 |  |  |  |  |  |  |
Neillia affinis

| Neillia affinis |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Spiraeoideae
Tribus::  Neillieae
Suku::  Neilliat Neillia
Laji::  affinis
Kaksiosainen nimi
 Neillia affinis  Hemsl. 
Katso myös
   Neillia affinis Wikispeciesissä   Neillia affinis Commonsissa 
Infobox OKNimi-testi OK: 
Neillia affinis on ruusukasvien heimoon kuuluva pieni pensas, joka kasvaa luonnonvaraisena Keski-Aasiassa, Itä-Aasiassa ja Kaakkois-Aasiassa. Lajilla ei ole suomenkielistä nimeä.
Kuvaus

Neillia affinis on jopa kahden metrin korkuinen pensas, jolla on punaruskeat, kulmikkaat ja kaljut versot. Silmut ovat pitkiä, soikeita, purppuranpunaisia, terävä- tai tylppäkärkisiä; reunuksessa on 4–5 kevyesti karvaista silmusuomua. Lehdillä on 8–12 millimetriä pitkä, hieman karvainen tai melkein kalju lehtiruoti. Terävät, sahalaitaiset korvakkeet ovat noin 4 millimetriä pitkät, muodoltaan pitkiä tai soikeita, lähes kaljuja. Sahalaitainen lehtilapa on yksinkertainen, 3,5–6,8 senttimetriä pitkä ja 3–5 senttimetriä leveä, pitkähkö tai munanmuotoinen; lehtilavan pohja on enemmän tai vähemmän munanmuotoinen. Molemmat pohjalavat ovat usein pitkästi teräviä. Lehden alapinta on hieman karvainen lehtisuonien kohdalta.
Tiheissä, terttumaisissa 3–8 senttimetriä pitkissä kukinnoissa on 5–15 kukkaa. Kukkien halkaisija on 4–5 millimetriä; kukkavarsi on karvainen, 3–5 millimetriä pitkä. Kukkapohjus on kellomainen tai uurnamainen, 2–5 millimetriä pitkä ja ulkopuolelta tiheäkarvainen. Verhiöputkea lyhyemmät verholehdet ovat kolmiomaisia, molemmin puolin karvaisia, kokoreunaisia ja pitkästi teräväkärkisiä. Soikeat terälehdet ovat vaaleanpunaisia, 2–5 millimetriä pitkiä. Jokaissa kukassa on noin 20 hedettä ja 1–5 emiä. Sikiäin on lieriömäinen ja hieman karvainen; siinä on 4–6, harvemmin jopa 10 siemenaihetta. Hedelmä on soikea, karvainen tuppilo; siemenet ovat soikeita. Laji kukkii toukokuusta kesäkuuhun, hedelmät kypsyvät heinäkuusta syyskuuhun.
Levinneisyys

Lajin luonnollinen levinneisyysalue on Kiinan Sichuanin, Tiibetin ja Yunnanin maakunnissa. Se kasvaa lajirikkaissa metsissä 1100–3500 metrin korkeudessa tuoreessa–kosteassa, happamassa–neutraalissa, hiekkaisessa tai savisessa humusmaassa aurinkoisilla tai puolivarjoisilla paikoilla. Laji on lämmönkestävä, enimmäkseen myös pakkasenkestävä.
Luokittelu

Neillia affinis kuuluu ruusukasvien (Rosaceae) heimoon, alaheimoon Spiraeoideae, tribukseen Neillieae ja neillioiden (Neillia) sukuun. Lajin kuvaili ensimmäisen kerran William Botting Hemsley vuonna 1892.
Lajilla on kolme muunnosta:
Neillia affinis var. affinis: Muunnoksella on 1–2 hedelmälehteä, joissa on 4–6 siemenaihetta. 6–15-kukkaiset kukinnot ovat 3–8 senttimetriä pitkiä. Muunnos esiintyy sekametsissä 1100–3500 metrin korkeudessa Keski-Sichuanissa, Etelä-Xizangissa ja Luoteis-Yunnanissa.
Neillia affinis var. pauciflora: Muunnoksella on yksi hedelmälehti, jossa on 8–10 siemenaihetta. Kukinnot ovat 3–4 senttimetriä pitkiä; niissä on 5–10 kukkaa. Muunnos esiintyy Kaakkois-Yunnanissa 2000–2300 metrin korkeudessa.
Neillia affinis var. polygyna: Muunnoksella on 3–5 hedelmälehteä. Se esiintyy Luoteis-Yunnanin avoimissa metsissä noin 3400 metrin korkeudessa.
Käyttö

Neillia affinis -lajia käytetään joskus koristepuuna kauniiden kukkiensa vuoksi.
Käännös suomeksi
NBA-kausi 2004–2005

NBA-kausi 2004–2005 oli NBA-liigan 59. kausi. Runkosarja käynnistyi 2. marraskuuta 2004 ja päättyi 20. huhtikuuta 2005. Pudotuspelit päättyivät 23. kesäkuuta 2005 San Antonio Spursin voitettua puolustavan mestarin, Detroit Pistonsin otteluvoitoin 4–3.
Tapahtumia

NBA:n joukkuemäärä kasvoi 30:een Charlotte Bobcatsin pelattua ensimmäisen kautensa.
Täksi kaudeksi NBA:n divisioonien lukumäärä nostettiin kuuteen, joissa kussakin on viisi joukkuetta. New Orleans Hornets siirtyi tämän johdosta läntiseen konferenssiin.
Tähdistöottelu pelattiin 20. helmikuuta 2005 Denverissä. Idän joukkue voitti 125–115 ja ottelun parhaana pelaajana palkittiin Allen Iverson.
Ennen kauden alkua Shaquille O'Neal kaupattiin Miami Heatiin hänen riitaannuttua Lakers-joukkuekaverinsa Kobe Bryantin kanssa. O'Nealin sekä valmentaja Phil Jacksonin lähdön vuoksi Lakers jäi historiansa viidennen kerran pudotuspelien ulkopuolelle.
Ennen kauden alkua Phoenix Suns teki sopimuksen Steve Nashin kanssa. Nashin pelintekijätaitojen ja uuden valmentajan, Mike D'Antonin hyökkäysvoittoisen taktiikan avulla joukkue voitti 33 ottelua enemmän kuin edellisellä kaudella. Phoenix voitti runkosarjan, Nash valittiin kauden arvokkaimmaksi pelaajaksi ja D'Antoni vuoden valmentajaksi.
Runkosarjan alkupään ottelu Detroitin ja Indianan välillä keskeytyi 45,9 sekuntia ennen ottelun loppua pelaajien ja katsojien väliseen joukkotappeluun. NBA jakoi ennätysmäärän pelikieltoja, huomionarvoisimpana Ron Artestin loppukauden kestänyt rangaistus.
Chicago Bulls pääsi pudotuspeleihin ensimmäistä kertaa sitten vuoden 1998 mestaruutensa (samana kesänä muun muassa Michael Jordan, Scottie Pippen ja Dennis Rodman lähtivät joukkueesta).
Runkosarja

V=voitot, H=häviöt, V%=voittoprosentti, *=divisioonansa voittaja
Runkosarja > Pelaajatilastot

| Kategoria | Pelaaja | Joukkue | Tilasto |
| --- | --- | --- | --- |
| Pisteitä per ottelu | Allen Iverson | Philadelphia 76ers | 30,7 |
| Levypalloja per ottelu | Kevin Garnett | Minnesota Timberwolves | 13,5 |
| Syöttöjä per ottelu | Steve Nash | Phoenix Suns | 11,5 |
| Riistoja per ottelu | Larry Hughes | Washington Wizards | 2,9 |
| Torjuntoja per ottelu | Andrei Kirilenko | Utah Jazz | 3,3 |
| Pelitilanneheittojen tarkkuus | Shaquille O'Neal | Miami Heat | 60,0 % |
| Vapaaheittojen tarkkuus | Reggie Miller | Indiana Pacers | 93,3 % |
| Kolmen pisteen heittojen tarkkuus | Fred Hoiberg | Minnesota Timberwolves | 48,3 % |
Palkitut pelaajat

Arvokkain pelaaja (MVP): Steve Nash, Phoenix Suns
Vuoden tulokas: Emeka Okafor, Charlotte Bobcats
Vuoden puolustuspelaaja: Ben Wallace, Detroit Pistons
Paras kuudes pelaaja: Ben Gordon, Chicago Bulls
Kehittynein pelaaja: Bobby Simmons, Los Angeles Clippers
Vuoden valmentaja: Mike D'Antoni, Phoenix Suns
Finaalien MVP: Tim Duncan, San Antonio Spurs